
TECHNINĖ SPECIFIKACIJA

Laikinos mobilios ledo čiuožyklos įrengimo, nuomos, aptarnavimo ir priežiūros paslaugos pirkimas.

1. Pirkimo objektas
1.1. Perkamos laikinos mobilios dirbtinio ledo čiuožyklos įrengimo, nuomos, eksploatavimo, lankytojų aptarnavimo, techninės priežiūros ir demontavimo paslaugos. 
1.2. Prekių pristatymo, sumontavimo vieta: Šalčininkai, Šv. Jono Pauliaus II g. 14 (Šalčininkų parkas)
1.3. Paslaugų teikimo laikotarpis – 2026–2027 m. ir 2027–2028 m. žiemos sezonai.  Kiekvieno sezono paslaugų teikimo laikotarpis – nuo gruodžio 15 d. iki vasario 15 d.. Paslaugų teikimo terminas gali būti pratęstas vieną kartą vienam papildomam sezonui, t. y. 2028–2029 m. žiemos sezonui.
1.4. Vieno sezono eksploatacijos trukmė: apie 2 mėnesiai.
1.5. Tiekėjas nuo vasario 15 d., bet ne vėliau kaip iki vasario 22 d., demontuoja bei išveža nuomos objektą iš Šalčininkų parko.  Paslaugų teikimo laikotarpis gali būti pratęstas tik gavus išankstinį rašytinį Užsakovo sutikimą.
1.6. Tiekėjas kiekvieną sezoną iki gruodžio 15 d. pristato, sumontuoja bei paruošia eksploatuoti techniškai tvarkingą, eksploatacijai tinkamą mobilios lauko ledo čiuožyklos įrangą su visais priklausančiais priedais ir aksesuarais, atitinkančią gamintojo techninius reikalavimus ir šios techninės specifikacijos reikalavimus.
1.7. Tiekėjas gali taikyti mokestį už vieną čiuožimo seansą, tačiau vieno seanso kaina negali viršyti 2,50 Eur su PVM, įskaitant pačiūžų nuomą ir kitus būtinus naudojimosi čiuožykla priedus. Tiekėjas privalo taikyti ne mažesnę kaip 50 proc. nuolaidą globojamiems vaikams, vaikams su negalia, vaikams iš socialinę paramą gaunančių šeimų.  Pajamos gautos iš bilietų pardavimo, priklauso Tiekėjui ir nėra įskaičiuojamos į pasiūlymo kainą. Užsakovas nuolaidų nekompensuoja.
1.8. Seanso trukmę nustato Tiekėjas, tačiau vieno seanso trukmė negali būti trumpesnė nei 45 minutės.
1.9. Čiuožyklos darbo laikas:
· Pirmadienis–ketvirtadienis: 12.00–20.00 val.; 
· Penktadienis: 12.00–22.00 val.; 
· Šeštadienis: 10.00–22.00 val.; 
· Sekmadienis: 10.00–21.00 val.;
· Švenčių dienomis čiuožyklos darbo laikas ir seansų grafikas turi būti iš anksto suderintas su Užsakovu.
Tiekėjas, suderinęs su Užsakovu, gali nustatyti ilgesnį čiuožyklos darbo laiką, nei nurodyta techninėje specifikacijoje, tačiau darbo laikas negali būti trumpesnis už šioje techninėje specifikacijoje nustatytą minimalų darbo laiką.

2. Čiuožyklos techniniai parametrai
2.1. Čiuožyklos dydis ne mažiau kaip 15 m x 20 m (300 m²)
2.2. Ledo storis – ne mažiau kaip 30 mm.
2.3. Čiuožykla turi būti pritaikyta viešam naudojimui ir atitikti galiojančius ES ir LR saugumo reikalavimus.
2.4 Ledo paviršiaus temperatūra:   -5...-6 °C;


3. Įrangos sudėtis
Tiekėjas privalo pateikti visą pilnai veikiančią sistemą, įskaitant:
3.1. Ledo sistema:
3.1.1. Šaldymo kilimas (vamzdynų sistema);
3.1.2. Šaldymo agregatas (užtikrinantis stabilų ledo palaikymą esant iki +10 °C oro temperatūrai);
3.1.3. Šaldymo vamzdynas turi dengti visą čiuožyklos plotą (turi būti užtikrinta, kad šaldys visas bendras plotas);
3.1.4. Ledo formavimo ir priežiūros įranga;
3.1.5. Įrankiai ledo valymui ir priežiūrai;
3.2. Apsauginė infrastruktūra:
3.2.1. Baltos spalvos apsauginiai bortai aplink, aukštis – ne mažiau kaip 1 m;
3.2.2. Įėjimo / išėjimo varteliai;
3.2.3. Apsauginiai kampai ir konstrukcijų stabilizavimo elementai.
3.3. Lankytojų aptarnavimo įranga:
3.3.1.Ne mažiau kaip 110 porų įvairių dydžių pačiūžų (vaikų ir suaugusiųjų);
3.3.2. Pačiūžų stovai;
3.3.3. Pačiūžų galandinimo staklės;
3.3.4. Guminė danga persirengimo zonai – ne mažiau kaip 30 m²;
3.3.5. Suolai (ne mažiau kaip 4 vnt., ilgis – ne mažiau kaip 2 m);
3.3.6. Modulinis / mobilus namelis (ne mažiau nei 6 m ilgio) pačiūžų saugojimui ir personalo poilsio zonai;
3.3.7. Ne mažiau kaip 4 vnt. vaikiški pingvinai ar kiti lygiaverčiai padėjėjai čiuožimui;
4. Paslaugų apimtis
Tiekėjas privalo užtikrinti:
4.1. Visos įrangos:
· Atvežimą;
· Sumontavimą;
· Paleidimą;
· ledo suformavimą iki ne mažiau kaip 30 mm storio.
4.2. Šaldymo sistemos techninę priežiūrą – ne rečiau kaip 1 kartą per savaitę eksploatacijos laikotarpiu.
4.3. Tiekėjas privalo užtikrinti, kad visą čiuožyklos eksploatavimo laikotarpį įranga būtų techniškai tvarkinga, saugi naudoti ir atitiktų galiojančius saugos reikalavimus. Nustačius gedimus ar kitus trūkumus, galinčius kelti pavojų lankytojų saugumui, čiuožyklos ar jos dalies eksploatavimas turi būti sustabdytas iki gedimų pašalinimo.
4.4. Operatyvų gedimų šalinimą – ne vėliau kaip per 24 valandas nuo pranešimo apie gedimą gavimo, įskaitant poilsio ir švenčių dienas.
4.5. Darbo metu čiuožykloje nuolat turi būti ne mažiau kaip vienas darbuotojas, kuris vykdytų pačiūžų išdavimą ir priėmimą, organizuotų jų galandinimą, prižiūrėtų tinkamą ledo naudojimą ir eksploatavimą, užtikrintų lankytojų aptarnavimą bei vykdytų bilietų pardavimą.
4.6. Sezono pabaigoje:
· įrangos demontavimą;
· išvežimą;
· teritorijos sutvarkymą.

5. Kiti reikalavimai
· Užsakovas sudarys galimybę Tiekėjui naudotis elektros energijos ir vandens tiekimo infrastruktūra, reikalinga čiuožyklos eksploatavimui. Tiekėjas įsipareigoja kompensuoti faktiškai patirtas elektros energijos ir vandens sąnaudas. Sąnaudos apskaičiuojamos pagal elektros energijos ir vandens apskaitos prietaisų rodmenis arba kitą šalių suderintą apskaitos būdą.
· Tiekėjas turi pateikti preliminarų įrengimo planą (grafiką).
· Avarinis reagavimo laikas gedimo atveju – ne ilgesnis kaip 24 val.
· Turi būti užtikrintas saugus lankytojų srautų organizavimas.
· Tiekėjas privalo turėti galiojantį civilinės atsakomybės draudimą.

6. Situacijos schema:

